**Jegyzőkönyv**

**Készült**: Őcsény Község Önkormányzata Képviselő-testületének 2016. október 10-én 17:30órakor a Községháza tanácskozó termében tartott rendkívüli testületi üléséről.

**Jelen vannak:**

Fülöp János polgármester

Csapai János képviselő

Scultéty Erzsébet képviselő

Kötelesné Hamrik Lilla képviselő

Fazekas Zsuzsanna képviselő

Kalányos János képviselő

**Távol vannak:**

Kozma Zoltánné alpolgármester

**Tanácskozási joggal:**

Dr. Herczig Hajnalka jegyző

**Fülöp János polgármester:** Jó estét kívánok, sok szeretettel köszöntöm a jegyző Asszonyt, a Képviselő-testület tagjait Megállapítom, hogy a képviselő-testület határozatképes 6 fő jelen van, Kozma Zoltánné tanulmányai miatt nem tudott megjelenni. Jegyzőkönyv hitelesítőnek felkérem Scultéty Erzsébet képviselőt, jegyzőkönyvvezetőnek Lovasné Bergmann Magdolnát, a Hivatal munkatársát. Aki ezzel egyetért, kérem, kézfelemeléssel jelezze.

**A Képviselő-testület 6 igen szavazattal az alábbi határozatot hozza:**

**178/2016.(X.10.) Kt számú határozat**

**Őcsény Község Önkormányzatának Képviselő-testülete jegyzőkönyv-hitelestőnek Scultéty Erzsébet képviselőt kéri fel**

**Fülöp János polgármester:** Ismertetném a Napirendi pontokat.

**N A P I R E N D**

1. **Döntés az Őcsényi Tarkabarka Óvoda és Családi Napközi alapító okiratának módosításáról**

Előadó: Fülöp János polgármester

1. **Döntés az Őcsényi Tarkabarka Óvoda és Családi Napközi udvari játékainak cseréjéről, a nyertes ajánlattevőről**

Előadó:Fülöp János polgármester

1. **Egyebek**
2. **Csatlakozási konstrukció az önkormányzati ASP rendszer országos kiterjesztéséhez**

Előadó:Fülöp János polgármester

**Fülöp János polgármester:** Aki egyetért a napirendi pontok tárgyalásával, kézfelemeléssel jelezze**.**

**A képviselő testület 6 igen szavazattal egyhangúlag elfogadta a napirendek tárgyalását.**

1. **Napirend**

**Döntés az Őcsényi Tarkabarka Óvoda és Családi Napközi alapító okiratának módosításáról**

**Fülöp János polgármester:** Ismerteti az előterjesztést, (az előterjesztés a jegyzőkönyvhöz mellékelve.)

**Fülöp János polgármester:** Kérdése valakinek? Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**179/2016.(X.10.) Kt számú határozat**

1.) Őcsény Község Önkormányzatának Képviselő-testülete az előterjesztés 1. mellékletét képező módosító okiratnak megfelelően módosítja az Őcsényi Tarkabarka Óvoda és Családi Napközi alapító okiratát.

2.) Őcsény Község Önkormányzatának Képviselő-testülete az Őcsényi Tarkabarka Óvoda és Családi Bölcsőde egységes szerkezetű alapító okiratát az előterjesztés 2. mellékletében foglalt tartalommal elfogadja.

3.) Őcsény Község Önkormányzatának Képviselő-testülete felkéri dr. Herczig Hajnalka jegyzőt, hogy az Őcsényi Tarkabarka Óvoda és Családi bölcsőde alapító okiratában bekövetkezett változásnak a Magyar Államkincstár törzsnyilvántartásába való átvezetéséről gondoskodjon.

Felelős: dr. Herczig Hajnalka

Határidő: azonnal

Határozatról értesül: Tolna Megyei Kormányhivatal

 Magyar Államkincstár

 Irattár

1. **Napirend**

**Döntés az Őcsényi Tarkabarka Óvoda és Családi Napközi udvari játékainak cseréjéről, a nyertes ajánlattevőről**

**Fülöp János polgármester:** Ismerteti az előterjesztést, (az előterjesztés a jegyzőkönyvhöz mellékelve.)

**Fülöp János polgármester:** Kérdése valakinek? Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**180/2016.(X.10.) Kt számú határozat**

Őcsény Község Önkormányzatának Képviselő-testülete az Őcsényi Tarkabarka Óvoda és Családi Napközi udvari játékainak cseréjét támogatja, és a beérkezett ajánlatok közül a beszerzési eljárás nyertesének INCZÉDY és TÁRSA Kft-t nyilvánítja.

Felhatalmazza egyben Fülöp János polgármestert, hogy a nyertes ajánlattevővel szerződést kössön.

Felelős: Fülöp János polgármester

Határidő: 2016. október 31.

Határozatról értesül: Ajánlattevők

 Pénzügy

 Irattár

**Egyebek**

1. **Csatlakozási konstrukció az önkormányzati ASP rendszer országos kiterjesztéséhez**

**Fülöp János polgármester:** Ismerteti az előterjesztést, (az előterjesztés a jegyzőkönyvhöz mellékelve.)

**Fülöp János polgármester:** Kérdése valakinek? Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**181/2016.(X.10.) Kt számú határozat**

Őcsény Község Önkormányzata képviselő-testülete határozatot hoz annak érdekében, hogy Őcsény Község Önkormányzata - a Magyarország helyi önkormányzatairól szóló 2011. évi CLXXXIX. törvény 114.§-ának illetve az önkormányzati ASP rendszerről szóló 257/2016 (VIII.31.) Korm. rendeletében meghatározottak szerint – önkormányzati ASP rendszerhez történő csatlakozási kötelezettségének eleget tehessen, melyben felhatalmazza Őcsény Község Önkormányzatának polgármesterét, hogy az önkormányzat nevében a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívásra támogatási kérelmet nyújtson be és a támogatási jogviszony létrejötte esetén a kedvezményezetti kötelezettségeket és jogokat gyakorolja Őcsény Község Önkormányzata nevében és javára.

Felelős: Fülöp János polgármester

Határidő: azonnal

Határozatról értesül: Magyar Államkincstár

Irattár

**Közérdekű egyebek:**

**Kötelesné Hamrik Lilla képviselő:** Érdeklődnék, hogy áll a konyha ablakainak cseréje.

**Fülöp János polgármester:** Folyamatban van a csere. Kb. 2 héten belül el fog készülni. Sajnos a pályázatunk nem nyert, de mivel a nyílászárók rossz állapotban vannak ezt most szükséges legyártatnunk, és beszereltetnünk.

**Fazekas Zsuzsanna képviselő:** A többi pályázatunk, hogy áll?

**Fülöp János polgármester:** A szociális pályázatot megnyertük. Pozitív döntés van a műfüves pálya létesítése és a szennyvíz telep bővítése pályázatban is. A többi pályázat elbírálása még nem történt meg. Az ígérték, hogy az év végéig lesz érdemi döntés.

**Fazekas Zsuzsanna képviselő:** Jövő hét szombatra kell kordon?

**Fülöp János polgármester:** Csütörtökön megyek érte. A hangár rendben lesz. A gépek át lesznek telepítve a másik hangárba, illetve ami nem fér be, az a szabadban fog állni három napig.

**Fülöp János polgármester:** Kérdése észrevétele valakinek? Ha nincs, akkor a testületi ülést 17:50 órakor bezárom.

kmf.

Fülöp János dr. Herczig Hajnalka

polgármester jegyző

Jegyzőkönyv hitelesítő:

Scultéty Erzsébet

képviselő